
	P R I J E D L O G





Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj___________  2026. godine donijela



Z A K L J U Č A K


Vlada Republike Hrvatske prihvaća pokroviteljstvo nad konferencijom „Izazov promjene 2026.“ (8. i 9. listopada 2026.), sukladno zamolbi Udruge društava za upravljanje mirovinskim fondovima i mirovinskih osiguravajućih društava i Zagrebačke burze.
              
Prihvaćanjem pokroviteljstva Vlada Republike Hrvatske ne preuzima nikakve financijske obveze.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         



Klasa:
Urbroj: 


Zagreb, 



	PREDSJEDNIK

mr. sc. Andrej Plenković

















O b r a z l o ž e n j e

[bookmark: _Hlk113951181]Udruga društava za upravljanje mirovinskim fondovima i mirovinskih osiguravajućih društava je profesionalna, neovisna i neprofitna organizacija s ciljem zaštite interesa i promicanja suradnje i partnerstva obveznih i dobrovoljnih mirovinskih društava te što bolje informiranosti korisnika - članova obveznih i dobrovoljnih mirovinskih fondova. Zagrebačka burza jedina je hrvatska burza vrijednosnih papira od posebnog značaja za tržište kapitala u Republici Hrvatskoj.

Konferencija Izazov promjene vodeće je regionalno okupljanje predstavnika financijske industrije, institucionalnih ulagatelja, gospodarstvenika, donositelja politika i regulatora. Mirovinski fondovi upravljaju imovinom vrijednom više desetaka milijardi eura te predstavljaju najveće institucionalne ulagatelje u Republici Hrvatskoj, s važnom ulogom u financiranju gospodarskog razvoja, jačanju tržišta kapitala i poticanju dugoročnih ulaganja.

S obzirom da se radi o tradicionalnom događaju koji sadržajem, brojem sudionika i važnošću pridonosi promicanju jačanja tržišta kapitala i dugoročnih ulaganja predlaže se da Vlada Republike Hrvatske prihvati pokroviteljstvo nad konferencijom „Izazov promjene 2026.“, koja će se održati 8. i 9. listopada 2026. u Poreču. 

